Jongmens, jy kán ’n verskil maak(Foto: Verskaf) Inyathelo, ŉ niewinsgewende organisasie, wil in Jeugmaand jongmense laat besef hulle het die vermoë om aktief deel van ŉ beter samelewing te wees. Leerders kan ŉ bydrae lewer tot hulle gemeenskappe as vrywilligers met vars energie en idees in geldinsamelingsveldtogte vir gemeenskapsprojekte. Boonop gee vrywilligerswerk jongmense die kans om hulle eie selfbeeld te ontwikkel, hulle toekoms te rig en positiewe rolmodelle vir ander jeugdiges te word. “Vrywilligerswerk en geldinsamelingsveldtogte is nie net vir volwassenes nie. Om terug te kan gee, open jongmense se oë vir maatskaplike uitdagings in hulle eie omgewing. Dit moedig hulle aan om te leer, ervaring op te doen en as individue te groei,” sê Soraya Joonas, finansiële direkteur van Inyathelo. Sy het self byna 20 jaar lange ondervinding in die ondersteuning van filantropie en niewinsgewende organisasies. Inyathelo bied tien wenke aan vir leerders wat belangstel om ŉ verskil te maak: Die agtjarige Afeefah Patel, het in 2013 gehelp om ŉ nasionale teen-renosterstroperyveldtog te begin. (Foto: Inyathelo) Om toegang tot meer wenke en riglyne te kry, het Inyathelo ŉ omvattende gids, The Youth Philanthropy Action Guide, geskryf. Laai dit gratis by die Inyathelo-webwerf af. Dié gids bevat praktiese raad oor geldinsameling, asook administratiewe en geleentheidsbestuur wat noodsaaklik is vir elke goed bestuurde projek. Skoolleerders kan die aantekeninge, template en ondersteuningsinligting gebruik om geld in te samel, terwyl onderwysers die inligting in lewensoriënteringslesse en assesserings kan toepas. “Jongmense voel soms hulpeloos te midde van negatiewe probleme,” sê Joonas. “Die skoolomgewing het te midde van die pandemie heeltemal verander. Dit was veral moeilik vir leerders in gemeenskappe met nie genoeg hulpbronne nie, waar daar nie veel geld vir data of hulp met tuisonderrig is nie. “Oor die jare heen het ons egter gesien hoe bemagtigend dit vir ŉ leerder is om te besef dat hy of sy kan bydra tot die welstand van ander. Vrywilligerswerk of geldinsameling kan ŉ verrykende ervaring wees wat help om talent te ontwikkel en positiwiteit op te bou.” Inyathelo het jaarliks ​​van 2007 af “Philanthropy Awards” aangebied om die bewustheid oor die onderwerp te verhoog en die mense wat ŉ verskil maak, te vier. Dit het ŉ toekenning vir jeug in filantropie ingesluit. Die jongste ontvanger was die agtjarige Afeefah Patel, in 2013, wat gehelp het om ŉ nasionale teen-renosterstroperyveldtog te begin. Tyrone Aaron, die ontvanger in 2015, het op sesjarige ouderdom begin klavier speel. Op negejarige ouderdom het Tyrone te hore gekom van die moontlike sluiting van ŉ huis vir mense met verstandelike gestremdhede. Hy het sy ma gevra om ŉ konsert te reël wat R30 000 ingesamel het. Tyrone het ook meer as R45 000 ingesamel vir die Sabi Sands-bewaringstrust en Rhino SA. Tyrone Aaron het sy musiektalent sedert 2015 gebruik om geld vir verskillende projekte in te samel. (Foto: Inyathelo)